Source document: https://docs-lawep.s3.us-east-2.amazonaws.com/1698936919672.pdf (Malaysia)
Bil.

30 Rabu 5 Oktober 2022 M A L A Y S I A PENYATA RASMI PARLIMEN Parliamentary Debates KAMAR KHAS Special Chamber PARLIMEN KEEMPAT BELAS PENGGAL KELIMA MESYUARAT KETIGA K A N D U N G A N UCAPAN DI BAWAH USUL BERKENAAN PERKARA TADBIR KERAJAAN [P.M. 17]: • Masalah Penyelenggaraan Sungai Sekitar Kota Setar - YB.

Tuan Chan Ming Kai (Alor Setar) • Inisiatif PENJANA Tourism Financing dan BPMB Rehabilitation Scheme -YB.
Tuan Khoo Poay Tiong (Kota Melaka) (Halaman 1) (Halaman 3) ____________________________________________________________ Diterbitkan Oleh: SEKSYEN PENYATA RASMI PARLIMEN MALAYSIA 2022 KKDR.5.10.2022 1 MALAYSIA KAMAR KHAS PARLIMEN KEEMPAT BELAS PENGGAL KELIMA MESYUARAT KETIGA Rabu , 5 Oktober 2022 Mesyuarat dimulakan pada pukul 2.30 petang DOA [Tuan Yang di-Pertua mempengerusikan Mesyuarat] UCAPAN DI BAWAH USUL BERKENAAN PERKARA TADBIR KERAJAAN (P.M. 17) Masalah Penyelenggaraan Sungai Sekitar Kota Setar 2.34 ptg.
Tuan Chan Ming Kai [Alor Setar]: Yang Berhormat Tuan Yang di-Pertua, Yang Berhormat Timbalan Menteri Alam Sekitar dan Air, saya ingin menarik perhatian pihak kementerian ke atas masalah sungai di sekitar daerah Kota Setar.

Yang Berhormat Menteri, beberapa kawasan yang sentiasa banjir termasuk Taman Putra Jaya, Tanjung Bendahara, Kampung Gerigis, Kampung Kuar, Kampung Pegawai, Seberang Terus dan Taman Budiman.
Didapati bahawa salah satu puncanya ialah paras air di sungai berhampiran adalah tinggi dan pengaliran yang perlahan.

Minta Yang Berhormat Menteri senaraikan sungai-sungai di Kota Setar yang telah diselenggarakan dalam masa setahun dan sungai yang masih belum dijalankan kerja-kerja selenggara atau pencucian sungai.

Contohnya, cabang Sungai Kedah di bahagian Tanjung Bendahara yang sering menyebabkan banjir di Taman Putra Jaya serta Kampung Tanjung Bendahara.
Yang Berhormat Menteri, aduan pernah dirujuk kepada JPS Daerah Kota Setar, tetapi dimaklumkan bahawa JPS Daerah telah membuat permohonan peruntukan daripada kementerian tetapi belum ada kelulusan.

Akan tetapi, apabila soalan dirujuk kepada pihak Kementerian Alam Sekitar dan Air, pihak kementerian menjawab bahawa kerja selenggara sungai adalah di bawah tugas JPS Daerah dan bukan kementerian.
Minta Yang Berhormat Menteri semak dengan JPS Negeri serta daerah dan memberi jawapan yang jelas, bila dan sungai-sungai mana yang di bawah kawasan daerah yang telah dan akan diselenggarakan serta berapakah peruntukan yang disalurkan untuk tujuan ini.

Minta Yang Berhormat Menteri menjelaskan secara spesifik, bilakah JPS menjalankan kerja selenggara di Sungai Tanjung Bendahara dan sekiranya projek tidak dijalankan disebabkan oleh ketiadaan peruntukan daripada kementerian.
jelaskan mengapa sungai yang sering Minta Yang Berhormat Menteri 2 menyebabkan banjir selenggara.

tidak dimasukkan dalam senarai peruntukan projek KKDR.5.10.2022 Minta Yang Berhormat Menteri senaraikan sungai dan cabang sungai- sungai yang melintasi daerah Kota Setar serta hotspot yang telah dikenal pasti sebagai kawasan kerap banjir serta langkah-langkah untuk mengatasinya.

Sekian, terima kasih.

2.36 ptg.


Timbalan Menteri Alam Sekitar dan Air [Dato’ Mansor bin Othman]: Terima kasih, Tuan Yang di-Pertua.

Terima kasih Yang Berhormat Alor Setar.

Kawasan Tanjung Bendahara dan Taman Putra Jaya dikelilingi oleh Sungai Tanjung Bendahara yang mempunyai bentuk muka bumi yang rendah.
Kementerian telah dimaklumkan bahawa kejadian banjir di Taman Putra Jaya dan Kampung Tanjung Bendahara berlaku kerana terdapat pencerobohan rizab Sungai Tanjung Bendahara dengan pembinaan lapan buah rumah dan penempatan ini telah dibina atas saliran sungai dan menyebabkan aliran sungai tersebut terhalang.
Sehingga kini, sejumlah 9 batang sungai telah diselenggara pada tahun 2022 dengan menggunakan peruntukkan Persekutuan dan peruntukkan negeri iaitu pembersihan tebing sungai dari Kampung Pumpong hingga Jambatan Tambang Badak sepanjang 2,300 meter di Sungai Anak Bukit.
Kedua, pembersihan dan pemotongan rumput untuk sistem saliran RTB Alor Malai, RTB Sungai Raja, RTB Taman Intan dan pengorekan enapan pembersihan sungai sepanjang 8,000 meter di Sungai Langgar, 2,000 meter di Sungai Alor Gunong, 6,000 meter di Sungai Alor Janggus dan 2,000 meter di Sungai Bakong.

Bagi mengurangkan impak banjir, JPS juga telah merancang untuk menyelenggarakan sungai-sungai yang masih belum diselenggarakan pada tahun 2023.
Ini meliputi Sungai Kedah, Sungai Gunung Sali, Sungai Mati, Sungai Tanjung Inggeris, Sungai Mempelam dan Sungai Seberang Terus.

Pada tahun 2022, pihak kementerian melalui JPS telah menyalurkan peruntukan sebanyak RM11.5 juta di bawah Program Pemuliharaan Sungai.
Bagi mengurangkan risiko banjir untuk pelaksanaan kerja pemuliharaan sungai di negeri Kedah sejumlah RM1.02 juta daripada peruntukan tersebut telah disalurkan ke daerah Kota Setar bagi melaksanakan beberapa kerja sebut harga dan dijangka siap dalam tahun ini, seperti berikut: (i) (ii) (iii) kerja-kerja pengorekan dan pemeriksaan Sungai Teluk Bagan di kawasan Taman Budiman; kerja-kerja menaik taraf pam di kawasan Seberang Terus; kerja-kerja pengorekan dan pembersihan di kawasan Kampung Alor Gunung; dan (iv) menaik taraf pembetungan dan pemeriksaan alur berhampiran kawasan Taman Wira, kawasan Mergok.
Untuk makluman Yang Berhormat juga, Kampung Gerigis, Kampung Pegawai adalah terletak di kawasan pentadbiran dan seliaan pihak MADA dan Pejabat Daerah Kota Setar.

Kejadian banjir berlaku apabila air Sungai Pendang KKDR.5.10.2022 3 melimpah melebihi rizab sungai.

JPS telah melaksanakan Projek Tembatan Banjir Sungai Pendang berjumlah RM 350 juta.

Ia melibatkan dua fasa untuk melencongkan aliran air dari Sungai Pendang daripada memasuki Kampung Gerigis dan dijangka siap pada tahun 2025.
Khususnya, bagi Sungai Tanjung Bendahara, JPS telah melaksanakan kerja-kerja pengorekan dan menaik taraf sungai dengan memasang parit konkrit jenis ‘U', yang berjumlah RM199,950.00 dan dijangka siap pada bulan November 2022.

Walau bagaimanapun, masalah banjir di Sungai Tanjung Bendahara tidak dapat diselesaikan sepenuhnya sehingga isu pencerobohan yang disebutkan tadi dapat diatasi.
JPS juga telah mengenal pasti 52 batang sungai di daerah Kota Setar yang mana, 14 daripadanya merupakan kawasan hotspot banjir dan langkah-langkah untuk menangani isu kawasan yang kerap banjir adalah seperti berikut: (i) (ii) membersihkan halangan di dalam sungai; membaiki dan menaik taraf ban sungai; (iii) menyediakan pam bergerak; (iv) memasangkan guni pasir; (v) mengorek dan mendalamkan sungai; (vi) menyelenggara kolam takungan; (vii) menaik taraf pembetung jalan dan jambatan; dan (viii) mengorek muara dan menaik taraf ban pasir.
Terima kasih.

Inisiatif PENJANA Tourism Financing dan BPMB Rehabilitation Scheme 2.40 ptg.

Tuan Khoo Poay Tiong [Kota Melaka]: Tuan Yang di-Pertua, Usul saya pada hari ini adalah berkenaan dengan inisiatif PENJANA Tourism Financing (PTF) dan BPMB Rehabilitation Scheme yang telah diumumkan oleh kerajaan dalam Belanjawan 2022.

Poin pertama saya adalah berkenaan keberkesanan PTF.

Tuan Yang di- Pertua, sebenarnya, inisiatif PTF telah diperkenalkan sejak tahun 2020 dengan dana sejumlah RM1 bilion.
Namun, respons terhadap inisiatif tersebut kurang memberangsangkan.

Menurut laporan daripada Kementerian Kewangan, hanya sekadar 730 permohonan telah diterima setakat Februari 2022.

Respons yang rendah ini tidak menghairankan, kerana pada ketika itu, sektor pelancongan masih teruk terkesan dengan kekangan COVID-19.

Walau bagaimanapun, sektor pelancongan telah kembali rancak ekoran pembukaan semula sempadan antarabangsa pada 1 April tahun ini.
Banyak perusahaan telah mula beroperasi semula dan permintaan telah meningkat.

Inisiatif PTF dan BPMB akan bertambah penting sekarang untuk memastikan perusahaan-perusahaan di sektor pelancongan mempunyai aliran tunai dan wang modal yang secukupnya untuk kembali beroperasi dengan penuh.
4 KKDR.5.10.2022 Oleh sebab itu, saya mengambil kesempatan ini untuk memohon statistik terkini mengenai jumlah permohonan yang telah diterima dan diluluskan di bawah inisiatif PTF dan BPMB untuk tahun 2022, termasuklah penjelasan mengenai perbezaan antara skim PTF dan BPMB.

Tuan Yang di-Pertua, poin kedua saya ialah berkaitan dengan kadar kelulusan yang rendah.

Saya juga ingin membangkitkan suatu masalah yang dihadapi oleh mereka yang pernah memohon PTF.
Berdasarkan kepada perbincangan saya dengan pihak industri, mereka menyatakan bantuan PTF ini “boleh dilihat sahaja tetapi tidak boleh disentuh”.

Can see but cannot touch, dengan izin Tuan Yang di-Pertua.

Banyak permohonan PTF mereka ditolak oleh pihak bank kerana tidak dapat memenuhi kriteria kewangan yang ditetapkan, seperti kriteria aliran tunai.

Daripada 730 permohonan yang diterima, hanya 376 permohonan sahaja diluluskan iaitu hanya sekadar 51.5 peratus sahaja.
Perkara ini bertentangan dengan objektif utama PTF, iaitu untuk membantu sektor pelancongan yang teruk terkesan oleh pandemik COVID-19.

Sudah pasti pendapatan mereka terjejas.

Sudah pasti kedudukan kewangan mereka tidak stabil.

Sudah pasti aliran tunai mereka negatif.

Oleh tidak boleh itu, saya pernah menyatakan bahawa bank menggunakan kriteria biasa untuk menilai permohonan-permohonan yang diterima.

Kriteria khas perlu diguna pakai untuk tujuan PTF ini.
Maka, saya memohon pencerahan daripada kerajaan mengenai langkah-langkah yang telah diambil untuk meningkatkan kadar kelulusan oleh pihak bank.

Tuan Yang di-Pertua, poin ketiga yang mahu saya tekankan adalah penurunan kadar faedah.

Memandangkan respons terhadap PTF amat rendah dan tidak banyak permohonan yang diterima, saya ingin mencadangkan kepada kerajaan supaya menurunkan kadar faedah di bawah pinjaman PTF, atau lebih baik lagi dijadikan pinjaman tanpa faedah sepenuhnya.
Ini secara langsung akan menjadikannya jumlah permohonan akan meningkat dan dana yang tersedia di bawah PTF dan BPMB tidak terbiar begitu sahaja.

Akhir kata, saya memohon maklum balas daripada pihak kerajaan supaya inisiatif-inisiatif ini dapat dimanfaatkan sepenuhnya.

Sekian, terima kasih.

lebih menarik, 2.45 ptg.

Timbalan Menteri Kewangan I [Dato' Indera Mohd Shahar bin Abdullah]: Bismillahi Rahmani Rahim.

Assalamualaikum warahmatullaahi wabarakaatuh.


Salam sejahtera, salam Keluarga Malaysia, Makmur Sentiasa.

Terima kasih, Tuan Yang di-Pertua.

Terima kasih Yang Berhormat Kota Melaka.

Untuk makluman Yang Berhormat, industri kewangan kekal komited untuk memastikan perusahaan kecil dan sederhana (PKS) yang terjejas akibat pandemik COVID-19, mendapat bantuan dan kemudahan pembiayaan bagi menyokong usaha pemulihan.
Setakat akhir bulan Ogos 2022, institusi kewangan peserta (IKP) telah menerima 800 permohonan pembiayaan berjumlah RM191 juta di bawah Pembiayaan Pelancongan PENJANA atau PENJANA Tourism Financing (PTF).

Daripada angka tersebut, 428 permohonan pembiayaan berjumlah RM90.4 juta telah diluluskan oleh IKP.

Sementara itu, 217 permohonan telah KKDR.5.10.2022 5 ditolak dan selebihnya masih dalam pelbagai peringkat pemprosesan.
Permohonan yang ditolak di bawah PTF adalah disebabkan beban hutang sedia ada yang tinggi serta sejarah pembayaran balik yang tidak memuaskan.

Bagi membantu PKS yang mengalami kekangan dalam pembayaran balik pembiayaan, institusi kewangan sedia menyusun dan menjadualkan semula pinjaman sedia ada.

PKS juga boleh mendapatkan perkhidmatan penstrukturan hutang dan khidmat kaunseling melalui Skim Penyelesaian Pinjaman Kecil yang dikendalikan oleh Agensi Kaunseling dan Pengurusan Kredit (AKPK).
Selain itu, penambahbaikan kepada PTF telah dilaksanakan oleh BNM seperti: (i) (ii) (iii) jumlah pembiayaan maksimum telah dinaikkan daripada RM300,000 kepada RM500,000; sebahagian boleh menggunakan daripada PKS pembiayaan untuk membayar balik pinjaman perniagaan sedia ada dengan institusi kewangan dan pembiaya lain seperti syarikat kredit atau pajakan iaitu pembiayaan semula sehingga 50 peratus daripada amaun pembiayaan PTF yang diluluskan; dan tempoh penangguhan pembayaran balik atau moratorium telah ditambah daripada 6 bulan kepada 12 bulan berdasarkan pilihan PKS dan tertakluk kepada kelulusan institusi kewangan.
Tempoh tambahan ini mampu menjadi penampan untuk sektor pelancongan lanjutan pembukaan semula sektor ini dan PKS mula menjana pendapatan.

Berkenaan dengan Skim Infrastruktur Pelancongan atau Tourism Infrastructure Scheme (TIS) yang diuruskan oleh Bank Pembangunan Malaysia Berhad (BPMB), skim pembiayaan ini disasarkan kepada perniagaan yang memerlukan jumlah pembiayaan yang lebih tinggi iaitu RM5 juta dan ke atas.
Antara contoh projek yang berkelayakan di bawah TIS adalah pembangunan hotel, pusat konvensyen, kemudahan yang berkaitan dengan pendidikan, perubatan atau agropelancongan.

Tambahan pula, TIS terbuka kepada perniagaan yang mempunyai modal berbayar sebanyak RM5 juta dan ke atas.

Setakat akhir bulan Jun 2022, sebanyak RM527 juta telah diluluskan.
Tuan Yang di-Pertua, Bagi kadar pembiayaan untuk PTF, kadar konsesi sehingga 3.5 peratus setahun ini adalah lebih rendah daripada kadar pasaran semasa bagi pembiayaan am PKS.

Ini disokong lagi dengan dapatan pemain industri bahawa kadar ini boleh diterima berdasarkan maklum balas persatuan PKS dalam sesi libat urus yang telah dijalankan.

Selain kadar pembiayaan yang rendah, turut diusahakan kerajaan untuk memulihkan dan mengukuh keupayaan PKS menjana pendapatan yang mampan.
Usaha ini mulai berhasil selepas pembukaan sekatan perjalanan pada 1 April 2022, yang menunjukkan peningkatan dalam pengambilan PTF.

Sekian, terima kasih.

langkah bersepadu Timbalan Yang di-Pertua: Ahli-ahli Yang Berhormat, Mesyuarat Kamar Khas hari ini ditangguhkan sehingga hari Khamis, 6 Oktober 2022, jam 2.30 petang.

[Kamar Khas ditangguhkan pada pukul 2.50 petang]